**Α. Τα αποτελέσματα της εφαρμογής υδροθεραπείας**

Τα αποτελέσματα της εφαρμογής υδροθεραπείας είναι τα εξής:

* Μειώνει τις βαρυτικές δυνάμεις (αρχική κινητοποίηση).
* Προάγει τη μυϊκή χαλάρωση.
* Βελτιώνει την περιφερική και λεμφική κυκλοφορία, συμβάλλοντας στην απορρόφηση οιδημάτων και αιματωμάτων.
* Μειώνει την ευαισθησία στον πόνο.
* Μειώνει τους μυϊκούς σπασμούς.
* Αυξάνει την ευκολία κίνησης των αρθρώσεων βελτιώνοντας και διατηρώντας την τροχιά των δύσκαμπτων αρθρώσεων.
* Αυξάνει τη μυϊκή δύναμη σε περιπτώσεις υπερβολικής αδυναμίας.
* Βελτιώνει την κιναισθησία του σώματος και τη σταθερότητα του κορμού.
* Επικουρεί τις υπάρχουσες ειδικές θεραπευτικές ασκήσεις, επισπεύδοντας τον χρόνο αποκατάστασης και προλαμβάνοντας τυχόν επιπλοκές.
* Βοηθά στην απόκτηση ισορροπίας και βελτιώνει τη νευρομυϊκή συναρμογή, διευκολύνοντας τη λειτουργική αποκατάσταση και ανεξαρτητοποίηση του ασθενούς.
* Ενισχύει την αυτοπεποίθηση του ασθενούς.

**Β. Αντενδείξεις**

Πρέπει να ακολουθούνται αυστηρά οι συμβουλές θεραπείας που δίνονται από τον γιατρό μετά από ιατρική εξέταση. Αντενδείκνυται σε όλες τις βαριές παθολογικές καταστάσεις και συγκεκριμένα στις εξής:

* οξείες και εμπύρετες καταστάσεις
* φλεβική ανεπάρκεια των κάτω άκρων (απαγορεύονται τα λουτρά σε πολύ ζεστά νερά) αιμορραγικές καταστάσεις
* νεοπλασίες
* σακχαρώδη διαβήτη
* μεταδοτικά νοσήματα
* βαριές καρδιολογικές παθήσεις
* βαριές αναπνευστικές παθήσεις
* βαριές ηπατικές παθήσεις
* φυματικές καταστάσεις νεφρική
* ηπατική ανεπάρκεια
* έμφραγμα του μυοκαρδίου (για 3 μήνες τουλάχιστον μετά)
* εγκυμοσύνη, κυρίως όταν πρόκειται για πολύ θερμές πηγές (άνω των 32 βαθμών Κελσίου) ή πλούσιες σε ραδόνιο
* παιδιά κάτω των 7 ετών